Budžeta un finanšu (nodokļu) komisija

 Likumprojekts (steidzams) otrajam lasījumam

**Grozījumi Publiskas personas mantas atsavināšanas likumā**

 (Nr.931/Lp11)

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | Pirmā lasījuma redakcija | **Nr.** | **Priekšlikumi****(3)** | **Ministru kabineta atzinums** | **Komisijas atzinums** |
|  | Izdarīt Publiskas personas mantas atsavināšanas likumā (Latvijas Republikas Saeimas un Ministru Kabineta Ziņotājs, 2002, 23.nr.; 2004, 2.nr.; 2005, 15.nr.; 2006, 1., 14.nr.; 2007, 9., 14.nr.; 2008, 24.nr.; 2009, 14.nr.; Latvijas Vēstnesis, 2009, 100., 155., 193.nr.; 2010, 178.nr.; 2011, 117.nr.; 2013, 128.nr.) šādus grozījumus: | 1 |  |  |  |
|  |  | **1** | **Juridiskais birojs**Aizstāt likumprojektā piedāvātajā likuma nosaukumā vārdu „Grozījumi” ar vārdu „Grozījums”. |  |  |
| **2.pants.** (1) Likums nosaka publiskas personas mantas atsavināšanas kārtību. Likumā noteiktajā kārtībā atsavināma arī publiskas personas manta, kas nodota iestādes vai kapitālsabiedrības valdījumā vai turējumā.(2) Likums neattiecas uz:1) publiskai personai piederošu mantisku tiesību (vērtspapīri, kapitāla daļas kapitālsabiedrībās u.tml.) atsavināšanu, kuru atsavināšanas kārtību nosaka citi likumi;2) valsts un pašvaldību mantu, kuru privatizē atbilstoši likumiem "Par valsts un pašvaldību īpašuma objektu privatizāciju", "Par valsts un pašvaldību dzīvojamo māju privatizāciju" un zemes reformas likumiem;3) (izslēgts ar 08.07.2011. likumu).(3) Šā likuma noteikumi nav piemērojami Valsts meža dienesta apsaimniekotajos zinātniskās izpētes mežos, valsts akciju sabiedrības “Latvijas valsts meži”, Dabas aizsardzības pārvaldes un valsts izglītības iestādes, kura īsteno profesionālās izglītības programmas mežsaimniecības izglītības programmu grupā, apsaimniekotajos valsts mežos iegūtās produkcijas atsavināšanai. Valsts akciju sabiedrība "Latvijas valsts meži", Valsts meža dienests, Dabas aizsardzības pārvalde un valsts izglītības iestāde, kura īsteno profesionālās izglītības programmas mežsaimniecības izglītības programmu grupā, ar lietotāja tiesībām (Civillikuma 1195.-1200.pants) iegūst un par iespējami augstāko cenu, ņemot vērā svarīgas sabiedrības intereses un godīgu konkurenci, atsavina valsts mežu produkciju. Valsts akciju sabiedrība “Latvijas valsts meži” maksā valsts pamatbudžetā valstij piekritīgo peļņas daļu (dividendi) no valsts mežu produkcijas atsavināšanas rezultātā iegūtās peļņas Ministru kabineta noteiktajā apmērā. Valsts meža dienesta, Dabas aizsardzības pārvaldes un valsts izglītības iestādes, kura īsteno profesionālās izglītības programmas mežsaimniecības izglītības programmu grupā, valsts mežu produkcijas atsavināšanas rezultātā iegūtie līdzekļi tiek ieskaitīti šo valsts budžeta iestāžu pašu ieņēmumos.(31) Šā likuma noteikumi nav piemērojami, ja atsavināma operatīvās darbības nodrošināšanas pasākumu īstenošanā izmantojamā valsts manta un tās atsavināšana ir saskaņota ar Ministru kabinetu. Operatīvās darbības iestādes vadītājs minēto mantu atsavina par iespējami augstāku cenu. Pēc mantas atsavināšanas iegūtos līdzekļus operatīvās darbības iestāde ieskaita valsts budžeta ieņēmumos.(4) Kuģu atsavināšanai, izņemot karakuģu atsavināšanu, piemērojami šā likuma nosacījumi par nekustamā īpašuma atsavināšanu. Lēmumu par karakuģu atsavināšanu pieņem Ministru kabinets.(5) Attiecībā uz publiskas personas ārvalstī esoša nekustamā īpašuma atsavināšanas procesuālo kārtību šo likumu piemēro tiktāl, ciktāl tā piemērošanu neierobežo attiecīgās ārvalsts normatīvie akti. | Izteikt 2.panta trešo daļu šādā redakcijā:"(3) Šā likuma noteikumi nav piemērojami produkcijas atsavināšanai, kas iegūta valsts zinātniskās izpētes mežos, kā arī valsts mežos, kurus apsaimnieko valsts akciju sabiedrība "Latvijas valsts meži", Dabas aizsardzības pārvalde un valsts izglītības iestāde, kura īsteno profesionālās izglītības programmas mežsaimniecības izglītības programmu grupā. Valsts akciju sabiedrība "Latvijas valsts meži", valsts zinātniskās izpētes mežu apsaimniekotājs, Dabas aizsardzības pārvalde un valsts izglītības iestāde, kura īsteno profesionālās izglītības programmas mežsaimniecības izglītības programmu grupā, ar lietotāja tiesībām (Civillikuma 1195.−1200.pants) iegūst un par iespējami augstāko cenu, ņemot vērā svarīgas sabiedrības intereses un godīgu konkurenci, atsavina valsts mežu produkciju. Valsts akciju sabiedrība "Latvijas valsts meži" Ministru kabineta noteiktajā apmērā maksā valsts pamatbudžetā valstij piekritīgo peļņas daļu (dividendi) no valsts mežu produkcijas atsavināšanas rezultātā iegūtās peļņas. Līdzekļus, ko Dabas aizsardzības pārvalde un valsts izglītības iestāde, kura īsteno profesionālās izglītības programmas mežsaimniecības izglītības programmu grupā, ieguvusi valsts mežu produkcijas atsavināšanas rezultātā, ieskaita šo valsts budžeta iestāžu pašu ieņēmumos. Valsts zinātniskās izpētes mežu produkcijas atsavināšanas rezultātā iegūtos līdzekļus ieskaita valsts zinātniskās izpētes mežu apsaimniekotāja budžetā." |  |  |  |  |
|  | Papildināt pārejas noteikumus ar 18.punktu šādā redakcijā:"18. Grozījumi šā likuma 2.panta trešajā daļā attiecībā uz valsts zinātniskās izpētes mežiem stājas spēkā 2014.gada 1.aprīlī." | **2** | **Juridiskais birojs**Izslēgt likumprojekta 2. pantu. |  |  |
|  |  | **3** | **Juridiskais birojs**Papildināt likumprojektu ar norādi par likuma spēkā stāšanās laiku šādā redakcijā:„Likums stājas spēkā 2014. gada 1. aprīlī.” |  |  |